Mahmoud El Khatib
Mahmoud El Khatib (Dakahlia, 30. oktobar 1954.) je bivši egipatski profesionalni nogometaš koji je nastupao za Al Ahly i nogometnu reprezentaciju Egipta. Čitavu karijeru je igrao za Al Ahly. Dva puta je bio najbolji strijelac Premijer lige Egipta. Ligu je osvjao deset puta. CAF Ligu prvaka je osvajao dva puta. Za Al Ahly je odigrao 199 utakmica i postigao 108 golova. Sa seniorskom reprezentacijom Egipta je igrao na olimpijskim igrama 1980. i 1984. godine. Za reprezentaciju je zabilježio 54 nastupa, te postigao 24 pogotka. 1983. godine je izabran za najboljeg igrača Afrike.